Da Greanling is 15 Zantimeta laung mid ana Fliaglspaunweidn vo 24,5 bis 25,5 Zantimeta. Vo da Gräß und da Keapafuam hea schaut ar an Hausspotz recht ähnlich. Olladings is da Greanling meah Grea augfarwet, wia da Naum scho sogt. Vuar oim de Fedan vom Mandl hod a recht deitlich grea-göwe Grundfoab, s Weiwal und de Jungan san meahra grau und net so gaach gööb. Waungan, Bugl und vuar oim de Fliagldackn san grau. Da Greanling hod an recht an kräftign, fleischfoabanan Schnowe.